Polisiehelikopter tydens landing beskadigFoto: Facebook ŉ Polisiehelikopter is Maandagoggend tydens ŉ “landingsvoorval” by die Grand Central-lughawe in Midrand, Johannesburg, beskadig. Kol. Vishnu Naidoo, polisiewoordvoerder, het gesê die polisie was besig met ŉ roetine-onderhoudsvlug toe die ongeluk gebeur het. “Die BK117-helikopter was in ŉ landingsvoorval betrokke. Die vlieënier en ander insittendes is nie beseer nie en die helikopter is na Airbus Helicopters se skuur teruggeneem,” het hy gesê. Airbus Helicopters werk saam met die polisie om die voorval te ondersoek.